cimer

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

|  |  |  |
| --- | --- | --- |
|  |  |  |

Iktatószám: PMK/49-7/2014.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2014. szeptember 09-ei nyilvános ülésére**

**Tárgy:** Beszámoló a két ülés közt történt eseményekről

**Az előterjesztő:** Papp Gábor polgármester

**Készítette:** Bencze-Németh Alexandra polgármesteri ügyintéző

**Megtárgyalta:** -

**Törvényességi szempontból ellenőrizte:** dr. Márkus Mirtill aljegyző

Papp Gábor

polgármester

**Tisztelt Képviselő-testület!**

A két ülés között történt legfontosabb eseményekről az alábbiakban tájékoztatom Önöket:

**Június 24-én** Debrecenbe utaztam, ahol a Debrecen Airport Kft. és a Hévíz Balaton Airport közösen megjelenteni kívánt Airport Magazin elnevezésű kiadvány 200.000 példányban orosz nyelven történő megjelentetéséről szóló támogatási megállapodás aláírására került sor. Az eseményen részt vett Palkó Lajos, a Magyar Turizmus Zrt. vezérigazgatójának légiközlekedési stratégiai tanácsadója, Liszjuk Valentin, a Vedi Tours Holding magyarországi igazgatója, Benkő Attila, a Hévíz- Balaton Airport ügyvezető igazgatója és Herdon István, a Xanga Csoport vezérigazgatója.

**Június 25-én** fogadtam Oláh Andreát, a Hévíz Sportkör Kézilabda Szakosztály vezetőjét.

**Június 26-án** fogadtam Varga Lívia főszerkesztőt, aki interjút készített a Zalai Hírlap számára, téma: Airport Magazin.

**Június 27-én** részt vettem a Köztisztviselői napi ebéden az Öreg Harang Borozóban.

**Június 30-án** a Hévíz Tv Döntés után című műsorában adtam riportot. Majd részt vettem a Turisztikai Nonprofit Kft. taggyűlésén a hivatal dísztermében.

**Július 1-én** Budapestre utaztam Kepli József János alpolgármester úrral, ahol a Magyar Turizmus Zrt. és a Hévízi Turisztikai Nonprofit. Kft. szervezésében sajtótájékoztató keretében került bejelentésre, hogy 2014. július 28-tól, hétfőnként heti rendszerességgel Prága és a Hévíz-Balaton Airport között a Czech Airlines menetrendszerinti járata elindul.

**Július 2-án** fogadtam Varga Lívia főszerkesztőt, aki interjút készített a Forrás Újság számára az éppen aktuális témákban. Majd fogadtam Csite Andrást, a HÉTFA Kutatóintézet igazgatóját és a hivatalban érintett munkatársakat, akikkel városfejlesztési stratégia témában egyeztettünk. Ezután fogadtam Tüske Zsolt tervezőt és a hivatalban érintett kollégákat és egyeztettünk.

**Július 3-án** Budapestre utaztam, ahol aSport Televízió Szurkoljunk című műsorának   
riportere készített velem interjút, a téma: a DrávaTour kapcsán Hévíz kerékpáros életének, aktuális fejlesztéseknek a bemutatása, a kerékpáros turizmus lehetőségei, perspektívái, ill. további tervek, kezdeményezések ennek kapcsán. Este Fisli István képviselő úr a nevemben köszöntötte a résztvevőket a Hévíz Sportkör Asztalitenisz Szakosztály éremátadó ünnepségén a hivatal dísztermében.

**Július 4-én** bemutatkozó beszélgetésre fogadtam Kádár Zoltán urat, a Park Hotel igazgatóját.

**Július 7-én** fogadtam a kijevi Nagykövet által Hévízre delegált hölgyet, Olga Bogomolecz-ot.

**Július 8-án** Kepli József János alpolgármester úrral és a hivatalban érintett kollégákkal pályázatokkal kapcsolatban egyeztetünk. Délután Kepli József János alpolgármester úr képviselt a Sportkör elnökségi ülésén az I. emeleti tárgyalóban.

**Július 9-én** Kepli József János alpolgármester úrral és Bediné Makra Anikó közgazdasági osztályvezetővel beruházásokkal kapcsolatban egyeztettünk.

**Július 10-én** a Hévíz Tv készített velem riportot, a téma: Árpádkori templom rekonstrukciója. Majd fogadtam Róka Bernadett projektmenedzsert és osztrák partnereket és elektromos autók versenyével kapcsolatban megbeszélést tartottunk.

**Július 16-án** az augusztus 15-én megrendezésre kerülő Győri Audi ETO KC és a horvát Podravka bajnokcsapat kézilabdameccs előkészületei miatt bejártuk a városi sportcsarnokot Dr. Iglódi Endre, Laczkó Mária intézményvezetővel, Kepli József alpolgármester úrral és Őry Rózsa kabinetvezetővel.

**Július 17-én** Budapestre utaztam, ahol a Magyar Sakkszövetség Elnökségi ülésén vettem részt, a Nemzeti Fejlesztési Minisztériumban, ahol a fő napirendi pont: Az olimpiai csapat véglegesítése volt. Reggel a Helikon Rádióban Kerekasztal beszélgetésen vettem részt, témája a Hévíz Balaton Airport. Este fogadtam egy kínai delegációt Guillin városból, majd a tiszteletükre rendezett díszvacsorán vettem részt a Kis Helikon Residence Hotelben.

**Július 21-én** Kepli József János alpolgármester úrral fogadtam a Xuhui Galeria 2 fős delegációját és Horváth Leventét, Hévíz város kínai nagykövetét.

**Július 22-én** fogadtam Pákh Imre Amerikában élő magángyűjtőt, a Munkácsy Alapítvány elnökét, akivel Hermann Katalin Művelődési Központ megbízott vezetője társaságában megtekintettük az egy hónapja megnyílt Munkácsy-tárlatot.

**Július 24-én** részt vettem a Zalaszabar Holnapocska tábor, Zobori KalandoZoo ünnepélyes átadásán.

**Július 25-én** a Budapest Business Magazin munkatársának, Vágó Róbertnek adtam riportot, a téma: az orosz turisták szerepe a magyar turizmusban - kiemelten Hévíz és térsége. Majd fogadtam a Balatoni Futár című újságnak adtam telefonos interjút, a téma a Magyar Dal napja elnevezésű rendezvény helyszíne Hévíz város lesz.

**Július 27-én** a Hazahúzó című televíziós műsor készített velem interjút, amelyben bemutatásra került a Hévíz Balaton Airport.

**Július 28-án** fogadtam a Hévízi Sportkör Labdarúgó Szakosztályának vezetőségét és a Hévízi Rendőrőrs képviselőit és az augusztusban Hévízen megrendezésre kerülő Magyar Kupa mérkőzés rendőri biztosításával kapcsolatban egyeztettünk.

**Július 29-én** Budapestre utaztam, ahol a Magyar Sakkszövetség székházában részt vettem az augusztus 1. és 14. között a norvégiai Tromsøben megrendezésre kerülő 41. Férfi és a 26. Női Sakkolimpián való részvétel esélyeiről, a lehetőségekről tartott sajtótájékoztatón, amelyen részt vett dr. Seszták Miklósnemzeti fejlesztési miniszter, a Magyar Sakkszövetség elnöke*.*

**Július 30-án** fogadtam Bischof Zolán közbeszerzési tanácsadót. Ezután fogadtam Horváth Orsolyát, a Hévízi Turisztikai Nonprofit Kft. ügyvezetőjét és Berta-Tóth E. Manuélát, Hévíz TDM Egyesület titkárát és Orvos nagykövetek témában egyeztettünk.

**Július 31-én** fogadtam Dr. Iglódi Endre urat és a hivatalban érintett kollégákat és a 2014. augusztus 15-én megrendezésre kerülő Nemzetközi női kézilabda meccs kapcsán egyeztettünk.

**Augusztus 1-én** sajtótájékoztatót tartottam az I. emeleti tárgyalóban, a téma: Nyertes sportpályázat ismertetése volt. Jelen voltak Fisli István önkormányzati képviselő, a Közoktatási, Szociális és Sport Bizottság elnöke, valamint Damina László, a Hévíz Sportkör Labdarúgó Szakosztályának vezetője, illetve a hivatalban érintett kollégák és a sajtó helyi képviselői. Majd fogadtam Dr. Kveck Péter urat, Magyarország Kairói Nagykövetét, aki személyes látogatást tett hivatalomban.

**Augusztus 5-én** fogadtamDamina Lászlót, a Hévíz Sportkör Labdarúgó Szakosztályának vezetőjét és a 2014. augusztus 13-án megrendezésre kerülő Hévíz – Ferencváros mérkőzés kapcsán egyeztettünk. Majd fogadtam Babics Tamás városfejlesztési osztályvezetőt és a beruházásokkal kapcsolatosan egyeztettünk.

**Augusztus 6-án** fogadtam Jankó Lászlót, a keszthelyi mentőállomás képviseletében és a keszthelyi dinamizált mentőállomás részére Hévíz Város Önkormányzat által felajánlott adománnyal kapcsolatban egyeztettünk. Fogadtam Manfred Pfeil urat Herbstein város korábbi polgármesterét.

**Augusztus 8-án** részt vettem a keszthelyi dinamizált mentőállomás ünnepélyes szalagátvágásán.

**Augusztus 11-én** a Keszthely Tv Fogadóóra című műsorában adtam riportot. Fogadtam a Hévízi Danubius szállodák új igazgatóját

**Augusztus 12-én** sajtótájékoztatón vettem részt az I. emeleti tárgyalóban a 2014. augusztus 15-ei kézilabda mérkőzéssel kapcsolatosan, ismertetésre került a Győri Audi ETO KC játékosainak hévízi programja, illetve Pálinger Katalin, a klubmenedzser tájékoztatást adott a csapat új felállásáról és az újonnan igazolt játékosokról.

**Augusztus 13-án** részt vettem a Labdarugó pályán a Ferencváros - Hévíz mérkőzésen.

**Augusztus 15-én** együtt ebédeltem a Győri Audi ETO KC játékosaival. Délután részt vettem a mérkőzésen, ahol átadtam a legjobb játékosnak járó díjat. A mérkőzés utána a Horvát Podravka csapatát láttam vendégül a hivatalban.

**Augusztus 16-án szombaton** az M1 Balatoni Nyár című műsorában adtam riportot.

**Augusztus 18-án** Bródy Sándor és Baszaráb György honosításán vettem részt az I. emeleti tárgyalóban.

**Augusztus 19-én** a helyi választási bizottság eskütételén az I. emeleti tárgyalóban.

**Augusztus 20-án** ünnepi szentmisén vettem részt a Szent Lélek templomban, majd ünnepi beszédet mondtam a városi ünnepségen.

**Augusztus 21- 26-ig** szabadságon voltam.

**Augusztus 27-31-ig** Prágában egy workshop-on vettem részt Kepli József János alpolgármester úrral és Horváth Orsolya, a Hévízi TDM Egyesület elnökével, ahol a turisztikai szaksajtó képviselői és cseh utazási irodák vezetői és munkatársai előtt mutattuk be Hévíz városát. A találkozó kiemelt vendége volt Szijjártó Péter a Külgazdasági és Külügyminisztérium parlamenti államtitkára. Tárgyalást folytattunk a Czech Airlines vezető képviselőivel az ide év hátralévő lehetőségeiről és már a jövő évi járat indítások kapcsán, melyet közös marketing tevékenységgel is összekötnénk. A találkozó közvetlen hozadéka többek között egy, a jövő héten Hévízre szervezett cseh study tour, melyen tíz cseh utazási iroda képviselője vesz részt, illetve előkészítés alatt áll egy októberi, cseh szakújságírók számára szervezett study tour is. A prágai találkozót követően Karlovy Varyban és a járásilag a városhoz tartozó Marienbadban tettünk látogatást. Karlovy Vary polgármesterével egyeztetések zajlottak gyógyászati kutatások és turisztikai együttműködés lehetőségeiről, mely akár testvérvárosi kapcsolattal is megerősödhet, s mindkét városban tanulmányoztuk az ottani gyógyászatot és fürdőt is.

**Szeptember 1-én** részt vettem a Hévízi Illyés Gyula Alapfokú és Művészeti Iskola tanévnyitó ünnepségén. Majd fogadtam Damina Lászlót, a Hévíz Sportkör Labdarúgó Szakosztályának vezetőjét és Szabó Imre technikai vezetőt.

**Szeptember 2-án** Budapestre utaztam, ahol az MNV Zrt.-nél Dr. Förgős Géza főigazgató úr és Eiterer Antal portfolió vezető menedzser fogadott és a Hévízi Önkormányzat MGT Zrt.-ben lévő 0,034% tulajdoni arányt megtestesítő részesedésének állam általi megvásárlására vonatkozó vételi ajánlat ügyében tárgyaltunk.

**Szeptember 3-án** fogadtam Varga Líviát, aki a Forrás újság részére készített velem interjút, a téma: a Magyal Dal napja elnevezésű rendezvény. Majd a hivatalban érintet munkatársakkal a NYDOP- 3.2.1/B-12-2013-0007 azonosító számon regisztrált „Hévíz Város és környezetének közösségi közlekedésfejlesztése” című projektben a „Hévízi és Hévíz környéki autóbusz-megállóhelyek korszerűsítése” építési munkák tárgyban egyeztettünk. Majd fogadtam Laczkó Mária Gamesz vezetőt, Damina Lászlót, a Labdarúgó Szakosztály vezetőjét és a két hévízi tornaterem délutáni tömegsport rendezvényeinek, szakköreinek és egyéb sportfoglalkozásainak a beosztásáról egyeztettünk.

**Szeptember 4-én a** Helikon Rádió Kerekasztal című műsorában adtam riportot, téma: Prága, Hévíz-Balaton Airport.