**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: VFO/ 388-3/2014.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2014. szeptember 9-ei nyilvános ülésére**

**Tárgy:** Hévíz Város településfejlesztési Koncepciójának és Szerkezeti Tervének felülvizsgálatára kötött szerződés módosítása.

**Az előterjesztő:** Papp Gábor polgármester

**Készítette:**  Karsádi György főépítész

**Megtárgyalta:** Városfejlesztési, Természet- és Környezetvédelmi Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

Hévíz Város Önkormányzat Képviselő-testülete a **170/2013.(VI.25.)** számú határozatával elrendelte a Hévíz Város Településfejlesztési Koncepciójának, valamint a Szerkezeti Tervének tíz éves felülvizsgálatát.

Ennek megfelelően 2013. október 14-én alá lett írva az Önkormányzat és a Hübner Tervező Kft. közötti tervezési szerződés. A munka 2013. november 14-én elkezdődött és a szerződés szerinti ütemben a megalapozó vizsgálatok elkészítésével 2014. február 14-én az első szakasz elkészült.

A tervezési munkát a **314/2012.(XI.8.) Korm. rendelet** kell elvégezni. Ezen rendelet teljes részletezéssel leírja a településrendezési eszközök egyeztetésének és elfogadásának szabályait. Városunk tervezési feladatát **teljes eljárás** szerint kell elvégezni, melynek szakaszai a következők:

* előzetes tájékoztatási szakasz
* véleményezési szakasz
* végső szakmai véleményezési szakasz
* elfogadási és hatályba léptetési szakasz

Minden szakaszban elvégzett munkát a testülettel jóvá kell hagyatni és tájékoztatásra ill. véleményezésre meg kell küldeni az alábbi helyekre:

* 11 db. államigazgatási szervnek
* 8 db városunkkal határos önkormányzatnak
* 7 db Zala Megyei Kormányhivatali szervének
* 6 db bejegyzett partnerünknek

A fentiek összesen 32 helyet jelentenek. Az előírt 21 napos válaszolási időpont a posta fordulatokkal 30 napot jelent. Természetesen mindez elmélet. Jelen véleményezési szakasz határideje 2014. aug. 3. volt, de még aug. 27-én is érkezett két államigazgatási vélemény.

A fentiek mutatják, hogy ezen eljárási rend nehezen határidőzhető be szerződésileg, mert a szakaszok egymásra épülnek és a csúszások előrehaladva csak halmozódnak.

Ezen okok miatt már 2014 május 5-én módosítottuk a szerződést az előzetes tájékoztatási szakasz után, de most a véleményezési szakasz után újból felborult a rend.

A fentiek miatt kérem a szerződés újabb módosítását, mely alapján az ez év végi befejezési szándékunkat fel kell adni és 2015 első negyedévi határidőt megcélozni. A módosított szerződés tartalmában nem, hanem rész határidejében változik.

Kérem a T. Képviselő-testület jóváhagyó határozatát. A döntés egyszerű többséget igényel

**2.**

**Határozati javaslat**

1. Hévíz Város Önkormányzat Képviselő-testülete az előterjesztés mellékletét képező tervezői szerződést megismerte, azt jóváhagyja. Felhatalmazza Hévíz Város Polgármesterét, hogy az okiratot aláírja.

1. Hévíz Város Önkormányzat Képviselő-testülete felkéri a főépítészt, hogy a megkötött szerződésekben foglaltak alapján a folyamatos munkavégzéshez szükséges feltételeket biztosítsa.

**Felelős:** Papp Gábor polgármester

**Határidő:** 2014. szeptember 15.

**3.**

**Bizottsági állásfoglalás**

|  |  |  |  |  |  |
| --- | --- | --- | --- | --- | --- |
| **Előterjesztés tárgya:**  Hévíz Város Településfejlesztési Koncepciójának és Szerkezeti Tervének felülvizsgálatára kötött szerződés módosítása | | | | | |
|  | **ülés időpontja** | | **határozat-szám** | **szavazati arány** | **bizottsági vélemény (kisebbségi vélemény feltüntetése)** |
| **Városfejlesztési, Természet- és Környezetvédelmi Bizottság** | 2014. szeptember 3. | 73/2014. (IX.3.) VTKB határozat | | 3 igen szavazat | A bizottság a szóbeli előterjesztésben foglaltak elfogadását egyhangúlag javasolja a Képviselő-testület számára. |

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Karsádi György** | **főépítész** |  |  |
| **Dr. Márkus Mirtill** | **aljegyző** |  |  |
| **Bediné Makra Anikó** | **pénzügyi ellenőrzés** |  |  |
|  | **egyeztetési kötelezettség** |  |  |
| **dr. Tüske Róbert** | **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |